નવરાત્રી દેવ પર્વ છે. નવરાત્રી દેવત્વની પ્રેરણા અને અપાર દૈવી કૃપા વરસાવે છે. નિયમિત સાધનાને અનુષ્ઠાન કહેવામાં આવે છે. તેની સાથે બ્રહ્મચર્ય, જમીન પર સૂવું, પોતાની સેવા પોતે કરવી, ઉપવાસ વગેરે તપ જોડી દઈએ તો તે પુરશ્ચરણના જેવું મહાશક્તિશાળી બની જાય છે. આ પર્વમાં કોઈ પણ પરીજને સાધનાનો લાભ લેવાનું ચૂકવું ન જોઈએ. નીચે બતાવેલ અનુષ્ઠાનોમાંથી કોઈ એક રીતે અનુષ્ઠાન કરી શકાય છે. સાધના, અનુષ્ઠાન કરનાર ભાઈ-બહેનને વિનંતી કરીએ છીએ કે 0116 266 9902 અથવા 07736467010 પર ગાયત્રી ચેતના કેન્દ્રને ફોન કરીને પોતાનું નામ જણાવે જેથી તેમનું નામ ગાયત્રી તીર્થ શાંતિકુંજને મોકલીને સાધના સમયે તેમની રક્ષા અને જાણતા-અજાણતા થતી કોઈ ભૂલચૂક માટે પરિમાર્જનની વ્યવસ્થા થઈ શકાય.